Published by the General Conference Ministerial Association

Daily Readings by Dr. Pavel

**10 DAYS OF PRAYER**

**---------------------------------------------------------------------------------**

**သို့သော် သင်ဆုတောင်းသောအခါ။ . .**

**(၆)ရက်နေ့ — နိုင်ငံတော်တည်ထောင်ပါစေ။**

**-----------------------------------------------------------------------------------------------**

“ဘုရားသခင်၏နိုင်ငံတော်သည် သင်တို့အထဲ၌ရှိသည်” (လုကာ ၁၇း၂၁ခ၊ NKJV)။

ကယ်တင်ခြင်းသို့ရောက်ပြီ။

လုကာ ၁၉ တွင် ယေရှုသည် ဇက္ခဲ၏အိမ်သို့ဝင်ရန် ကမ်းလှမ်းခံခဲ့ရသည်။ ထို့နောက် ယေရှုက “ယနေ့ပင်ကယ် တင်တော်မူခြင်းကျေးဇူးသည် ဤအိမ်အပေါ်မှာသက်ရောက်လေ၏” (၁၉း၉)။ သခင်ယေရှုသည် သင့်၏နေရာတွင်ရှိ နေလျှင် ကောင်းကင်နိုင်ငံသည် ထိုနေရာတွင် ရှိနေသည်။ သင်သည် ဘုရားသခင်၏နိုင်ငံတော်သို့ မဝင်ရောက်မီ၊ ဘုရား သခင်၏နိုင်ငံတော်သည် သင့်နှလုံးသားထဲသို့ ဝင်ရောက်နေရမည်ဖြစ်သည်။ ရှင်ယောဟန် ၁၇ တွင် သခင်ယေရှုသည် သူ၏နောက်လိုက်များအား ရုပ်ပိုင်းဆိုင်ရာအရ ဤလောကနှင့် ကင်းကွာစေရန်မဟုတ်ဘဲ ၎င်းတို့သည် ဤလောကနှင့် မသက်ဆိုင်ကြောင်း ကိုသာဆုတောင်းပေးခဲ့ခြင်းဖြစ်သည် (ယော ၁၇း၁၅၊ ၁၆)။

ကျန်ုပ်တို့သည် ကောင်းကင်ဘုံမှာ နေချင်သလိုမျိုး ဒီမှာလောကမှာနေစဥ် ကတည်းက ကျင့်သားရနေပြီးသား ရမည်။ အကယ်၍ကျွန်ုပ်တို့သည် လောက၏အရာများအပေါ် အာရုံစိုက်လျှင်၊ ကျွန်ုပ်တို့သည် လောကနှင့်တူလာပါလိမ့် မည်။ “အကြောင်းမူကား အကြင်အရပ်၌သင်တို့၏ဘဏ္ဍာရှိ၏၊ ထိုအရပ်သို့သင်တို့၏စိတ်နှလုံးရောက်တတ်၏။” (မ ၆:၂၁၊ ကဘ)။ သို့သော် ကျွန်ုပ်တို့သည် ဘုရားသခင်နှင့် သူ၏နိုင်ငံတော်ကို အာရုံစိုက်ပါက၊ သူ၏နိုင်ငံသည် ကျွန်ုပ်တို့နှင့်ကျွန်ုပ် တို့ပတ်ဝန်းကျင်တွင် ရောက်ရှိလာလိမ့်မည်။ “မျက်မြင်မရသောကမ္ဘာသည် အမှန်တကယ်ရှိပြီး ဘုရားသခင်နှင့်စကား ပြောသော အမျိုးသား အမျိုးသမီးတို့၏ မျက်နှာများသည် ဘုရားသခင်၏ ငြိမ်သက်ခြင်းကို ဖော်ပြသည်။ ကောင်းကင် ဘုံ၏ နူးညံ့သိမ်မွေ့သောလေထုကို သူတို့နှင့်အတူ သယ်ဆောင်သွားကြသည်။” (Medical Ministry၊ စာမျက်နှာ ၂၅၂)။

ကျူးဘားသို့ ကျွန်ုပ်၏ ဧဝံဂေလိ ခရီးစဉ်တစ်ခုတွင် ကလေးများနှင့် ၎င်းတို့၏မိဘများ လာရောက်နားထောင် ကြသည်။ ဒီဧည့်သည်တွေအားလုံးက မိန်းမတစ်ယောက်ကြောင့် လာတယ်ဆိုတာ သင်းအုပ်ဆရာဆီကနေ ကျွန်တော် သိလိုက်ရသည်။ အခုလိုသူတို့ကိုလာဖို့ သူမဘာတွေ၊ ဘယ်လိုတွေပြောခဲ့သလဲလို့ သူမကိုမေးခဲ့တယ်။ သူမက “သူတို့ကို ငါပြောခဲ့တာမဟုတ်ဘူး” လို့ပြန်ဖြေပြီး သူမထံ နောက်တစ်နေ့မှာလာရောက်လည်ပတ်ဖို့ကျွန်တော်တို့ကိုဖိတ်ခေါ်ခဲ့ တယ်။ ဒါနဲ့ ကျွန်တော်သွားခဲ့တယ်။

သူမတွင် ကိရိယာတန်ဆာပလာကဲ့သို့ အလွန်သေးငယ်သော အိမ်တစ်လုံးရှိသည်။ နှစ်ထပ်ကုတင်နှစ်လုံး၊ စားပွဲ အသေးတစ်လုံး၊ ကုလားထိုင်သေးသေးနှစ်လုံးနှင့် ယာယီသုံးမီးဖိုတစ်ခုကဲ့သို့မှလွဲ၍ အတွင်းတွင် အခြားပရိဘောဂမရှိပါ။ နေ့ခင်းစောစောပိုင်းလောက်မှာ သူ့မရဲ့အိမ်ရှေ့က ထွက်လာတယ်။ ပြီးတော့ ကလေးနှစ်ရာနီးပါး ရောက်လာတယ်။ သူတို့ကို ဖုန်ကြမ်းပြင်ပေါ်မှာ ထိုင်ခိုင်းပြီး မိဘတွေ လက်မှတ်ထိုးထားတဲ့ စာရွက်ကို ပြခိုင်းတယ်။ ပြီးတော့ ကလေးတွေ က တန်းစီပြီးထမင်းတွေပေးတယ်။ သူတို့ ထိုင်ပြီးစားကြသည်။

သူတို့ ထမင်းစားနေတုန်း သူမ၏အိမ်နီးနားချင်း အများစုမှာ အလုပ်မရှိကြဘူး၊ ဒါပေမယ့် သူမမှာတော့အလုပ် လေး တစ်ခုရှိကြောင်း ရှင်းပြတယ်။ သူမရဲ့လစာက စားစရာမျိုးစုံဝယ်ဖို့ မလောက်ငှပေမယ့် ထမင်းဝယ်စားနိုင်တယ်။ ထို့နောက်သူမက “ဘုရားသခင်၏နိုင်ငံတော်သည် အဘယ်သို့သောလူမျိုးဖြစ်သည်ကိုပြသရန် ကျွန်ုပ်တို့အား ယေရှုကဲ့ သို့ဖြစ်ရန် ခေါ်တော်မူခြင်းခံရသည်ပင်ဖြစ်ကြောင်း သူမပြောခဲ့သည်။ ကျွန်ုပ်တို့သည် ယေရှု၏နည်းလမ်းကို အသုံးပြုရ မည်ဖြစ်သည်။ သူတို့ကိုကျွေးမွေးရန်နှင့် မိတ်ဖွဲ့ရန်ဖြစ်သည်။ ကျွန်ုပ်ကိုယ်တိုင်အတွက်သာ အသက်ရှင်ရင် ကျွန်ုပ်က ယေရှုနဲ့ ဘယ်လိုတူမလဲ။ လူတွေကို မုန့်ပဲကျွေးရင်၊ အဲဒါက သူတို့ကို တကယ်ကူညီရာဘယ်လိုကျပါ့အုံးမလဲ။ ဒါကြောင့် ဒီကလေးတွေကို ထမင်းကျွေးရင်း ချစ်ခြင်းမေတ္တာကိုပြတာဖြစ်တယ်။ ပြီးတော့ သူတို့ကို ဝိညာဉ်ရေးအစာကိုလည်း ကျွန်မပေးတာဖြစ်တယ်။ ဒါတောင်မှ ကလေးတွေက မကြာခဏ စိတ်ရှုပ်ထွေးတတ်ကြသေးတာဖြစ်တယ်။ ကလေးတွေ ကို သေချာနားထောင်ဖို့လုပ်ပြီး အိမ်ပြန်ရောက်ရင် သူတို့သင်ယူနားထောင်ခဲ့သောကျမ်းစာပုံပြင်တွေ၊ သီချင်းတွေကို သက်သေအဖြစ် မိဘတွေကို ပြန်ပြောပြကြပါသည်။ ဒီလိုနည်းနဲ့ မိဘတွေဆီကိုလည်း ရောက်သွားတယ်။ အခု ကျွန် တော် ဒါကို လုပ်နေတာ ကြာပါပြီ၊ သူတို့ အားလုံးက ကျွန်မကို ချစ်ကြတယ်၊ ကျွန်မကို ယုံကြည်ပြီး နားထောင်ဖို့ လိုလား ကြတာဖြစ်တယ်”

ကလေးတွေ ထမင်းစားပြီးတာနဲ့ သူမက ယောနအကြောင်း သင်ပေးပြီး သီချင်းတစ်ပုဒ် သင်ပေးတယ်။ ထို့ နောက် သူမကို ပွေ့ဖက်ကာ ကျေးဇူးတင်စကားဆိုကြသည်။ သူတို့ဘာပြောတာ ကျွန်နော်ကြားခဲ့ရတယ် "ငါတို့မင်းကို ချစ်တယ် အန်တီ!" သူမမျက်နှာပေါ်တွင် ကြီးမားသော အပြုံးတစ်ခုရှိနေသည်။ သူမက “သူတို့ကို ဘုရားသခင်ရဲ့နိုင်ငံ တော်ကို ပြဖို့ ကြိုးစားနေတာတင်မကဘူး၊ သူတို့က ကျွန်မကို ကောင်းချီးပေးပြီး ရွှင်လန်းမှုလည်း ဖြည့်ပေးသေးတယ်လို သူမပြောခဲ့တယ်။ သူတို့တွေဘုရားကျောင်းကိုလာပြီး ဆုတောင်းကြတယ် ဘုရားသခင်အကြောင်းလာရောက် လေ့လာ တာကို တွေ့ရတာဟာ ပို၍ပျော်ရွှင်အားရစေပါတယ်။ သို့သော် သူတို့ကို ကောင်းကင်ဘုံမှာ တွေ့ရတာဖို့က ကျွန်မရဲ့ အကြီးမားဆုံး ပျော်ရွှင်မှုပါပဲ။ ဒါကြောင့် အခု သူတို့ကို ကောင်းကင်နိုင်ငံရဲ့အရသာ တစ်စက်ကလေးကို မြည်းစမ်းကြည့် စေချင်ပါတာပဲဖြစ်ပါတယ်”

ယေရှုသည် မကြာမီပြန်ကြွလာမည် သို့သော် သူကြွလာသောအခါ သူ၏နိုင်ငံတော်သို့ သင်ဝင်ရောက်ရန် ယခုပင် သင့်အတွင်း၌အဆင်သင့်ဖြစ်နေရမည်။ “သခင်၊ ယနေ့ အကျွန်ုပ်၏စိတ်နှလုံးထဲသို့ ကိုယ်တော်၏နိုင်ငံတော်ကိုထူထောင် တော်မူပါ။ ယနေ့ သူ၏နိုင်ငံတော် အမှန်တကယ်ဖြစ်လာစေရန် ဘုရားသခင်က သင့်အား ခေါ်ဖိတ်နေပါသည်။ နေ့စဉ်ဆု တောင်းခြင်း၊ နှုတ်ကပတ်တော်လေ့လာခြင်းနှင့် ရွှင်လန်းစွာအမှုပြုခြင်းအားဖြင့် ကောင်းကင်ဘုံ၌ သင်အလိုရှိသည့် အတိုင်း ဤနေရာတွင် နေထိုင်ရန်ဖြစ်သည်။ ကောင်းကင်ဘုံသည် သင့်အထဲ၌ တည်နေစေပါ။ ယုံကြည်သူများသည် အတိတ်က သူ၏လက်များကဲ့သို့ပင် ဤနေရာတွင် ဘုရားသခင်၏လက်ဖြစ်နေစေပါ။

ဘုရားသခင်သည် သူ၏နိုင်ငံတော်ကို သင့်နှလုံးသား နှင့် သင့်အိမ်သို့ ယနေ့ နှင့် နေ့တိုင်း နေရာပေးလိုသည်။ ကောင်းကင်နိုင်ငံသားများအဖြစ် ကိုယ်တော်၏မျက်မှောက်တော်တွင် နေထိုင်ရန် သင့်အား ကိုယ်တော်အလိုရှိသည်။ နေ့စဉ် သင့်နှလုံးသားထဲသို့ ဘုရားသခင်၏ကောင်းကင်နိုင်ငံတော်ကို ဖိတ်ခေါ်ပြီး သင်၏ လုပ်ရပ်များမှတစ်ဆင့် အခြား သူများထံ သူ၏ ချစ်ခြင်းမေတ္တာများ ပျံ့နှံ့ပါစေ။

**အတူတူဆုတောင်းကြပါစို့။**

ဆုတောင်းချိန် (၃၀-၄၅ မိနစ်)

ဆုတောင်းအဖွဲ့အားလုံးတွင် အတူတကွ ဆုတောင်းနည်းအမျိုးမျိုးရှိသည်။ သန့်ရှင်းသောဝိညာဉ်တော် ဦးဆောင်မူတွင် မည်သည့်နည်းဖြင့်မဆို စည်းလုံးညီညွတ်စွာဆုတောင်းခြင်းဖြင့် နောက် 30-45 မိနစ်ကို အချိန်အသုံးပြုရန် တိုက်တွန်း ပါသည်။ တိုတောင်းသောဆုတောင်းချက်များ (စာကြောင်း 1-3) ဖြင့် အားပေးပါ။ ဤအရာက လူများစွာကို အကြိမ်များ စွာ ပါဝင်ဆုတောင်းနိုင်စေပါသည်။ အောက်တွင် ဆောင်ပုဒ်ကို အခြေခံ၍ ကျမ်းစာအားဖြင့် ဆုတောင်းခြင်း၏ ဥပမာ အချို့ဖြစ်သည်။ သင်သည် အခြားကျမ်းပိုဒ်များမှတစ်ဆင့် ဆုတောင်းနိုင်ပြီး သင်၏ဆုတောင်းချိန်၌ အခြားအကြောင်း အရာများကိုပါ ထည့်သွင်းနိုင်သည်။ ခေါင်းဆောင်၏လမ်းညွှန်မှုနှင့် ကမ္ဘာ့လုံးဆိုင်ရာအသင်းတော်ဆုတောင်း ချက်များအ တွက် ဆုတောင်းချက်အကြံဉာဏ်များကို ကြည့်ပါ။

ဘုရားသခင့်နှုတ်ကပတ်တော်ဖြင့် ဆုတောင်းခြင်း—လုကာ ၁၇:၂၁ခ

“ဘုရားသခင်၏နိုင်ငံတော်သည် သင့်အတွင်း၌ရှိသည်။”

“ဘုရားသခင်၏နိုင်ငံတော်”

သခင်၊ ကိုယ်တော်၏နိုင်ငံတော်သည် လောကီတန်ခိုး၊ အင်အားနှင့်မပတ်သက်ကြောင်း ကျွန်ုပ်တို့သိပါသည်။ ယနေ့ ကျွန်ုပ်တို့၏အသက်တာတွင် ကိုယ်တော်၏နှိမ့်ချသောနိုင်ငံတော်ကို နားလည်ပြီးအသက်ရှင်ရန် ကျွန်ုပ်တို့အားဉာဏ် ပညာပေးပါ။ ကိုယ်တော်၏ မြေကြီးပေါ်ရှိ သားသမီးများကို အစေခံရန်၊ နှစ်သိမ့်ရန်၊ အားပေးရန် ကျွန်ုပ်တို့အား သင့် လျော်သောအခွင့်အရာပေးပါ။

"သင်၏အတွင်းမှာရှိသလား"

အို - ဘုရားသခင်၊ ယနေ့မှစ၍ ကျွန်ုပ်တို့ကို ကောင်းကင်နိုင်ငံသားများကဲ့သို့ နေထိုင်ရန် ကူညီပေးတော်မူပါ။ ကျွန်ုပ်တို့၏ မျက်လုံးများကို ကျွန်ုပ်တို့ကိုယ်တိုင်မှ အခြားသူများထံ လှည့်ပေးတော်မူပါ။ ကျွန်ုပ်တို့ပတ်ဝန်းကျင်တွင် မည်သည့်လူ သည် ယခုအချိန်တွင် နားထောင်ကြားသိရန် လိုအပ်သနည်း။ မည်သူသည် နွေးထွေးစွာကျွေးမွေးခြင်း၊ အဝတ်ကိုဝတ် စေခြင်းလိုအပ်ပါသလဲ? ခရစ်တော်၏တန်ခိုးဖြင့်ပြုပြင်ခြင်း သက်သေခံချက်များကို မည်သူတွေနားထောင် ရန်လိုအပ်ပါ သနည်း? ယနေ့ပင် ကိုယ်တော်၏နိုင်ငံတော်အစီအမံများကို ကျွန်ုပ်တို့၏နှလုံးသားများကို စကားပြောကာ အသက်ရှင်စေ တော်မူပါ။

အပိုဆောင်း ဆုတောင်းရန်အကြံပေးချက်များ

**ကျေးဇူးတင်ခြင်း နှင့် ချီးမွမ်းခြင်း** - ဘုရားသခင်၏ကောင်းမြတ်ခြင်း နှင့် သူ၏ အထူးသောကောင်းချီးမင်္ဂလာများအတွက် ကျေးဇူးတင်ခြင်း။

**ဝန်ချခြင်း -** ကိုယ်တော်၏ခွင့်လွတ်ခြင်းအတွက် ကိုယ်ပိုင်ဝန်ချတောင်းပန်ခြင်းအတွက် မီနစ်အနည်းငယ်ယူပါ။

**လမ်းညွှန်ခြင်း -** လက်ရှိကြုံတွေ့နေရသော စိန်ခေါ်မူများနှင့် ဆုံးဖြတ်ချက်များအတွက် ဥာဏ်ပညာရရှိရန် တောင်းလျှောက်ခြင်း။

**ကျွန်ုပ်တို့အသင်းတော် -** ကမ္ဘာ့အသင်းတော် အသင်းသူ/သားများ၏လိုအပ်ချက် နှင့် နယ်ပယ်ဒေသနှင့်သက်ဆိုင်သော နေရာများ ဆုတောင်းပေးခြင်း။

**ဒေသန္တရ တောင်းဆိုချက် -** ယခုလက်ရှိ အသင်းသူ/သားများ၊ မိသားစုများ နှင့် အိမ်နီးချင်းများ တို့၏လိုအပ်ချက်များအတွက် ဆုတောင်းပေးခြင်း။

**နားထောင်ခြင်း နှင့် တုံ့ပြန်ခြင်း -** ဘုရား၏အသံကိုနားစွင့်ရန် နှင့် ချီးမွမ်းခြင်းဖြင့် တုံ့ပြန်ရန်။

**အကြံပြုသီချင်းများ -**

SDA Hymnal: Live Out Thy Life Within Me (#316); He Lives (#251); So Send I You (#578)

Other Songs: We Are His Hands; Brighten the Corner, This Little Light of Mine

In His Service

Translated By Pastor Teint Saung

Communication Director

MYUM